Diari Oficial de la Generalitat Valenciana


Sumari del DOGV 6194, del 28-01-2010 (2009/14438)

Notificació de la sentència 683/2009 del judici de divorci 1305/2008.
---------------------------------------------------------------------

### Dades del document

Número de DOGV
:   6194

Data del DOGV
:   28-01-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14255


Data del document
:   03-12-2009

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència 683/2009 del judici de divorci 1305/2008. [2009/14237]  
Assumpte civil 001305/2008  
Eva Maria Murciano Vicente, secretària del Jutjat de Primera Instància número 7 de Castelló de la Plana.  
En el judici a què es fa referència s'ha dictat la resolució que té el text que literalment és com segueix:   
«Sentència número 000683/2009   
Jutge que la dicta: José Luis Conde-Pumpido García.  
Castelló de la Plana, 3 de desembre de 2009  
José Luis Conde-Pumpido García, magistrat jutge de Primera Instància número 7, de Castelló de la Plana, ha conegut aquestes actuacions de judici de divorci número 1305/2008, promogudes a instàncies de Vasilica Pietrosanu, representada per la procuradora Alfaro Martínez i defensada pel lletrat Escuder Martín, contra Gheorghe Pietrosanu, en rebel·lia, i en les quals ha sigut part el Ministeri Fiscal.   
Antecedents de fet   
Primer La procuradora Alfaro Martínez, en la representació que té acreditada de Vasilica Pietrosanu, va promoure demanda de divorci contra Gheorghe Pietrosanu en la qual, després de l'al·legació dels fets i fonaments de dret que estimà aplicables va concloure amb la súplica, que es dictara sentència i declare que pertoca el divorci dels litigants, amb l'adopció de les mesures que consten en la demanda i que es troben reproduïdes.   
Segon. Admesa a tràmit la demanda, se cità a termini de forma legal el demandat, qui no va comparéixer dins el termini establit i en la forma escaient, i en conseqüència va ser declarat en rebel·lia. El Ministeri Fiscal va contestar mitjançant l'escrit en el qual sol·licitava que es dictara sentència de conformitat amb el resultat de la prova que es practicara.   
Tercer. Convocades les parts a la vista, aquesta fou el 30 de novembre de 2009, amb l'única assistència de la part actora que es va ratificar en la seua demanda, i del Ministeri Fiscal, en la persona de Cándido Rodríguez Couso que es va ratificar en la seua contestació. Després de rebre el plet a prova, es practicaren les proves admeses i declarades pertinents que consistiren per la part demandant en un interrogatori del demandat i documental (donar com a reproduïda la prova aportada amb la demanda mentre que pel Ministeri Fiscal va ser documental (donar com a reproduïda la prova que consta en les actuacions). El jutge disposà d'ofici l'interrogatori de la demandant.   
Quart. Practicada tota la prova en l'acte, i després d'informar el Ministeri Fiscal en el sentit d'elevar a definitives les mesures provisionals, el plet quedà vist per a sentència sense més tràmits.   
Cinqué. En aquest procediment han de declarar-se com a fets provats aquells que es relaten a continuació.   
1. Gheorghe Pietrosanu i Vasilica Ghinea van contraure matrimoni a Targoviste-Romania el 30 d'octubre de 1999. (Fet acreditat mitjançant la certificació de matrimoni acompanyat amb la demanda)   
2. Del citat matrimoni va nàixer una filla, Sinziana-Ioana, el 12 de juny de 2001.   
(Fet acreditat mitjançant la certificat de naixement de què s'acompanya la demanda)   
3. Davant d'aquest Jutjat de Primera Instància número 7 de Castelló es va tramitar procediment de mesures provisionals número 1445/2008 en el qual es va dictar una interlocutòria de 20 de gener de 2009, on s'hi acordà: «adoptar les següents mesures provisionals respecte del matrimoni de Gheorghe Pietrosanu i Basílica Pietrosanu:   
1. Els cònjuges podran viure separats, cessant la presumpció de convivència conjugal.   
2. Queden revocats els consentiments i poders que qualsevol dels cònjuges haja atorgat a l'altre.   
3. Llevat d'un pacte en sentit contrari, cessa la possibilitat de vincular béns privatius de l'altre cònjuge en l'exercici de la potestat domèstica.   
4. S'atribueix a la mare la guarda i custòdia de la filla menor, Sinziana Ioana, i la pàtria potestat és compartida per ambdós progenitors.   
5. S'estableix el règim de visites següent entre el pare i la filla menor: caps de setmana alterns, des de les 18,00 hores del divendres fins les 20.00 hores del diumenge la meitat de les vacances escolars de Nadal, Setmana Santa, magdalena i estiu, i li correspon la primera meitat d'aquestos períodes en els anys parells i la segona meitat en els imparells. El pare arreplegarà la filla en el domicili matern.   
6. El pare pagarà, en concepte de pensió d'aliments per a la seua filla, la suma de 250 euros mensuals, que ingressarà dins dels 5 primers dies de cada mes en el compte bancari que designe l'esposa , i que s'actualitzarà anualment d'acord amb les variacions de l'IPC.   
7. Les despeses extraordinàries necessàries que genere la filla seran pagades per ambdós progenitors a parts iguals.   
8. Ambdós progenitores pagaran a mitges la hipoteca i els impostos que graven la propietat del domicili conjugal, fins la liquidació de la societat de guanys.   
Aquestes mesures quedaran sense cap efecte, en qualsevol cas, quan siguen substituïdes per la de la sentència definitiva, o quan es pose fi al procediment de qualsevol altra forma, excepte la revocació de poders, que és definitiva.   
 (Fet acreditat mitjançant testimoniança de la interlocutòria de 20 de gener de 2009, que hi ha en les actuacions.)  
4. No han canviat substancialment les circumstàncies que concorren en la data de la interlocutòria de mesures provisionals. (Fet provat mitjançant l'interrogatori de la demandant)   
Fonaments de dret  
   
Primer. Vist que la convivència dels cònjuges litigants ja no pot continuar, i vist que el marit ha abandonat el domicili conjugal sense que es tinga notícia del seu parador, concorren els requisits previstos en l'article 30 del Codi de Família de Romania per a decretar el divorci dels litigants.   
Segon. Pel que fa a les mesures que, d'acord amb l'article 91 del Codi Civil, hagen de regir després del divorci, vist que les circumstàncies existents en el moment de dictar-se la interlocutòria de mesures provisionals de 20 de gener de 2009 no han sofert cap modificació substancial que aconsellara la seua modificació, s'hi escau ratificar-les totalment.   
Tercer. D'acord amb l'article 40 del Codi de Família Romanés, com no existeix cap acord entre les parts ni cap sol·licitud que l'esposa mantinga el seu cognom de casada, recuperarà el de soltera, que era Ghinea.   
Quart. La naturalesa especial de les pretensions deduïdes en aquest plet fa que no s'estime procedent condemnar cap dels litigants al pagament de les costes.   
Cinqué. Que celebrat el matrimoni davant de l'autoritat d'un estat estranger, no s'hi escau comunicar d'ofici la sentència al Registre Civil, sinó que les parts hauran d'instar el seu reconeixement i execució davant l'autoritat competent de l'estat de celebració.   
Vists els articles esmentats i tots altres que hi són aplicables de manera general i pertinent.   
Dispositiva   
Estime la demanda formulada per la procuradora Alfaro Martínez en nom i representació de Vasilica Pietrosanu contra Gheorghe Pietrosanu, declare dissolt per divorci el matrimoni dels litigants expressat, amb tots els efectes legals, i eleve a definitives les mesures provisionals de la interlocutòria de 20 de gener de 2009.   
L'esposa recuperarà el cognom de soltera, que era Ghinea.   
Tot això sense realitzar exprés pronunciament condemnatori en costes.   
Notifiqueu aquesta resolució a les parts, i feu-los saber que contra esta es pot interposar recurs d'apel·lació dins del termini de cinc dies. De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent ha de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.   
Per a la notificació al demandat rebel, en parador ignorat, publiqueu edictes al tauler d'anuncis d'aquest Jutjat i en el Diari Oficial de la Comunitat Valenciana.   
Aquesta és la meua sentència, que pronuncie, mane i firme.   
El jutge   
Publicació. La sentència anterior va ser llegida i publicada pel magistrat jutge que la va dictar, mentre celebrava audiència pública en el dia que la va pronunciar. Jo, el secretari judicial, en done fe».   
Atés que es desconeix el domicili o la residència actuals de la part demandada, mitjançant la provisió d'aquesta data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i pel Diari Oficial de la Comunitat Valenciana per a portar a efecte la diligència de notificació de la sentència al demandat Gheorghe Pietrosanu.   
 Castelló de la Plana, 3 de desembre de 2009.- La secretària judicial: Eva Maria Murciano Vicente.